в стопанството, като например разрешения и повторно преобразуване, както и други правила, в случай че съотношението на постоянно затревените площи спрямо общата земеделска площ се понижи под референтното съотношение, териториалното равнище (национално, регионално, подрегионално, отделно земеделско стопанство) за изчисляване на референтното съотношение на постоянните пасища спрямо общата земеделска площ, стойността на референтното съотношение на приложимите равнища, както и обяснение за неговото изчисляване;
 ii)
 за ДЗЕС 2: посочване на:
 —
 основните видове земеделски площи, налични в идентифицираните и определените торфища и влажни зони,
 —
 изискванията, които ще се прилагат към различните видове земеделски земи за опазване на богатите на въглерод почви,
 —
 началната година на прилагане на ДЗЕС; ако заявлението е планирано за референтна 2024 или 2025 година, се предоставя обосновка за това забавяне въз основа на потребностите и планирането по отношение на системата за управление, посочена в бележка под линия 1 към ДЗЕС 2 в приложение III към Регламент (ЕС) 2021/2115,
 —
 ако заявлението на ДЗЕС е планирано за референтна 2024 или 2025 година, описанието на вида на земеделските площи в определения район и обобщението на практиките в стопанството се предоставят най-късно в изменението на стратегическия план по ОСП, одобрено от Комисията в съответствие с член 119 от Регламент (ЕС) 2021/2115, преди първата година на прилагане на ДЗЕС;
 iii)
 за ДЗЕС 3: посочване на условията за дерогацията по фитосанитарни причини;
 iv)
 за ДЗЕС 4:
 —
 в териториалния обхват трябва да се посочат минималната ширина на буферните ивици и определянето на водните басейни, които трябва да бъдат защитени чрез прилагане на този стандарт, когато е целесъобразно,
 —
 обяснение на специфичните обстоятелства на местно равнище, ако държавите членки коригират минималната ширина на буферните ивици в районите със значителен брой канали за отводняване и напояване;
 v)
 за ДЗЕС 5: обобщение на практиката в земеделското стопанство, като се посочи градусът на наклона и, когато е приложимо, се определят районите, изложени на риск от ерозия;
 vi)
 за ДЗЕС 6:
 —
 обобщение на практиката в земеделското стопанство, като се посочи най-чувствителният период (или периоди) и видът на почвената покривка,
 —
 ако държавите членки прилагат бележка под линия 2 към ДЗЕС 6 от приложение III към Регламент (ЕС) 2021/2115 — обяснение на специфичните условия на съответните райони;
 vii)
 за ДЗЕС 7:
 —
 обобщение на практиката в земеделското стопанство, като се посочат практиките на сеитбооборот и определението за култура и вторична култура,
 —
 вида на засегнатите земеделски стопани, включително прилаганите изключения, посочени в приложение III към Регламент (ЕС) 2021/2115,
 —
 когато държавата членка разрешава практики, свързани със засилен сеитбооборот с бобови култури и диверсификация на културите в специфични региони на нейната територия, както е посочено в бележка под линия 3 към ДЗЕС 7 в приложение III към Регламент (ЕС) 2021/2115 — обяснение на приноса на тези практики за запазване на потенциала на почвата в съответствие с целите на ДЗЕС въз основа на разнообразието от земеделски методи и агроклиматични условия в съответните региони и обосновка на това изключение;
 viii)
 за ДЗЕС 8:
 —
 обяснение на направения от държавите членки избор на варианти във връзка с минималния дял на обработваемата